EH Bildu Nafarroa talde parlamentarioari atxikitako foru parlamentari Laura Aznal Sagasti andreak idatziz erantzuteko 10-21/PES-00165 galdera egin du 2030era begirako Energia Planeko parke eolikoak hartzeko mapari buruz. Hona hemen Garapen Ekonomiko eta Enpresarialeko kontseilari Mikel Irujo Amezaga jaunaren erantzuna:

*Nafarroako Gobernuak noraino errespetatuko du 2030erako Nafarroako Energia Planeko mapek jasotzen duten sailkapen hori, proiektuen eskabideak izapidetzeko eta ebazteko prozesuetan?*

*Nafarroako Gobernuak bete-betean errefusatuko al ditu “gai ez diren eremuak” izenekoetan kokatu nahi diren parke eolikoen eskabideak?*

Honen bidez, jakinarazten dugu 2030era begirako Energia Planak orientabide gisako aurreikuspen batzuk biltzen dituela, eta Nafarroaren energia-alorrerako estrategia ezartzen badu ere, ez da erregelamendu mailako esparru bat.

Argitu behar da eremuen sailkapenean hainbat motatako baldintzatzaileak hartu direla kontuan, batzuk erregelamenduzkoak eta beste batzuk ez.

Eremu bat "gai ez den eremu" gisa sailkatzea lurralde- eta hirigintza-araudia aplikatzearen ondorio denean, eta horrek instalazio bat baimentzea eragozten duenean, baimen-eskaera ukatu eginen da, hala izan behar baitu.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko ekainaren 7an

Garapen Ekonomiko eta Enpresarialeko kontseilaria: Mikel Irujo Amezaga